**UPUTE O UPISU U 1. GODINE PREDDIPLOMSKIH SVEUČILIŠNIH STUDIJA U AK. GOD. 2020./2021. – JESENSKI ROK**

* Preddiplomski sveučilišni studij **Informatika**, [Odjel za informatiku](https://www.inf.uniri.hr/upisi/upisi-na-preddiplomski-studij)
* Preddiplomski sveučilišni studij **Matematika**, [Odjel za matematiku](http://www.math.uniri.hr/hr/upisi/upisi-na-preddiplomski-studij.html)
* Preddiplomski sveučilišni studij **Fizika**, [Odjel za fiziku](https://www.phy.uniri.hr/hr/upisi.html)
* Preddiplomski sveučilišni studij [**Politehnika**](http://poli.uniri.hr/studentske-stranice/upisi.html), Sveučilište u Rijeci

**Za kandidate koji nakon objave konačnih rang lista dobiju upisni broj, upis će se obavljati elektroničkim putem (online) slanjem upisne dokumentacije na e-mail** **studentskasluzba@uniri.hr** **do 18. rujna 2020. godine u 15:00 sati, uz obaveznu dostavu navedene dokumentacije zemaljskom, preporučenom poštom zaključno do 21. rujna 2020. godine.**

**POSTUPAK**

**I.**

Na mrežnim stranicama Odjela, odnosno sveučilišnih studija postavljeni su sljedeći upisni obrasci koje kandidat mora preuzeti i ispuniti čitko, velikim tiskanim slovima:

* Matični list
* Obrazac za upis u akademsku godinu 2020./2021.
* Ugovor o redovitom studiranju **u dva primjerka**\*
* Obrazac za izradu e-indeksa\*\*
* Sportski obrazac
* Obrazac za pripremni seminar *(samo za studente Odjela za matematiku i Odjela za informatiku)*

**Kandidati su dužni vlastoručno potpisati navedene obrasce.**

*\*U Ugovoru o redovitom studiranju u članku 1. zaokružiti
„a“) ako prvi put upisujete prvu godinu studija
 „b)“ ako upisujete drugi put prvu godinu.*

*\*\*U Obrascu za izradu e-indeksa potrebno se potpisati crnim flomasterom unutar predviđenog polja.*

***Napomena: Molimo Vas da NE lijepite slike na za to predviđena mjesta!***

**II.**

**Upisna dokumentacija koja se šalje elektroničkim putem do 18. rujna 2020. godine do 15:00 sati, te originale istih preporučenom, zemaljskom poštom do zaključno 21. rujna 2020. godine a za potrebe upisa:**

* **Matični list** *(iz točke I.)*
* **Obrazac za upis u akademsku godinu 2020./2021.** *(iz točke I.)*
* **Obrazac za izradu e-indeksa** (za slanje elektroničkim putem obavezno u .jpeg formatu) *(iz točke I.)*
* **Jedna vlastita fotografija** 3x4 ili 4x6 cm (za slanje elektroničkim putem obavezno u .jpeg formatu - dimenzija 300x300 piksela)
* **Preslika osobne iskaznice** (dokument iz kojeg je vidljiv OIB kandidata)
* **Priznanica o uplati troškova upisnine** u iznosu od **380,00 kn** uplaćene na IBAN visokog učilišta
* **Ugovor o redovitom studiranju u dva primjerka** *(iz točke I.)*
* **Sportski obrazac** *(iz točke I.)*
* **Obrazac za pripremni seminar** *(samo za studente Odjela za matematiku i Odjela za informatiku) (iz točke I.)*
* **Domovnica** (preslika ili izvadak iz sustava e-Građani)
* **Rodni list** (preslika ili izvadak iz sustava e-Građani
* **Svjedodžba o položenoj državnoj maturi** (ukoliko još nije uručena, moguće ju je poslati naknadno mail-om)
* **Jednu veliku kuvertu** s ispisanim imenom i prezimenom, te točnom adresom u donjem desnom uglu za potrebe slanja potpisanih Ugovora i AAI korisničkih podataka

Za slanje dokumenata elektroničkim putem isti moraju biti pohranjeni u PDF formatu, **osim Obrasca za izradu e-indeksa i fotografije, koji moraju biti u .jpeg formatu,** s nazivom Matični list.pdf, Osobna iskaznica.pdf, Upisnina.pdf, fotografija.jpeg, itd. Sve dokumente potrebno je povezati u RAR ili ZIP datoteku pod nazivom **ime\_prezime.rar** ili **ime\_prezime.zip** i poslati na adresu **studentskasluzba@uniri.hr**. Pri slanju upisne dokumentacije elektroničkom poštom u naslovu subjekta upisati ime i prezime i naziv studija na koji se pristupnik upisuje.

Ako je dostavljena upisna dokumentacija elektroničkim putem potpuna, izvršit će se upis pristupnika o čemu će pristupnik biti obaviješten elektroničkom poštom. U slučaju neispravne i / ili nepotpune dokumentacije, od pristupnika će se zatražiti njezina dopuna.

Veličina datoteke arhive (ZIP ili RAR) smije biti **najviše 10 MB**. U slučaju da skeniranjem dobijete datoteke većeg obima, molimo upotrijebite alate za sažimanje PDF datoteka poput npr. [***SmallPdf***](https://smallpdf.com/compress%E2%80%90pdf)ili [***iLovePDF***](https://www.ilovepdf.com/compress_pdf), kako bi veličina cijele arhive odgovarala zadanim parametrima.

**Upisna dokumentacija šalje se elektroničkim putem i zemaljskom, preporučenom poštom!**

**III.**

**Dodatni dokumenti koji moraju dostaviti studenti koji drugi put upisuju prvu godinu u statusu redovitog studenta:**

* **Ispisnica** prethodnog visokog učilišta sa datumom upisa u 1. godinu te broju stečenih ECTS-a i broju semestara koje su iskoristili na teret MZO-a do završetka ili ispisivanja sa studija
* **Priznanica o uplati iznosa troškova participacije školarine** uplaćene na IBAN visokog učilišta (prema [Odluci Senata o visini participacije u troškovima studija](https://www.phy.uniri.hr/files/nastava/upisi/upisi_2020/Odluka_Iznosi-participacija-skolarina-2020_2021.pdf))
* **Bjanko zadužnica** za drugu ratu školarine ovjerena od javnog bilježnika *(za studente koji školarinu plaćaju na dvije rate, odnosno za studije za koje je donesena Odluka o mogućnosti plaćanja školarine na dvije rate)*

U svrhu ostvarivanja veće razine prava na studentsku prehranu, kandidat prilaže:

* Potvrdu o prebivalištu za studenta čije je prebivalište izvan županije u kojoj je sjedište visokog učilišta ili čije je prebivalište unutar županije u kojoj je sjedište visokog učilišta, ali se studentu priznaje viša razina prava radi geografskih i prometnih osobitosti prebivališta (priznaju se elektronički zapisi izdani putem sustava e-Građani)
* Rješenje Hrvatskog olimpijskog odbora za vrhunskog sportaša s prebivalištem izvan županije u kojoj je sjedište visokog učilišta.

**Upisnu dokumentaciju potrebno je dostaviti i elektroničkim putem do 18. rujna do 15:00 sati i preporučenom, zemaljskom poštom do 21. rujna 2020. godine!**

Sve navedene dokumente potrebno je poslati i zemaljskom poštom, **preporučeno**, zaključno sa **ponedjeljkom, 21. rujna 2020. godine** (datum otpreme na poslanoj omotnici) na sljedeću adresu:

**Sveučilište u Rijeci
*- navesti studij na koji se upisujete***

**Studentska služba
Radmile Matejčić 2
51000 Rijeka**

**„Upis u 1. godinu preddiplomskog studija u ak. god. 2020./2021.“**

Nakon zaprimljene original dokumentacije zemaljskom poštom, pristupniku će biti poslani potpisani Ugovor o studiranju i korisnički AAI@EduHr račun (pristup ISVU studomatu, sustavu Merlin, elektroničkoj pošti xxxxxx@uniri.hr, sustavu e‐Građani).

**Dodatna pojašnjenja i informacije moguće je dobiti na: studentskasluzba@uniri.hr ili 051/584-771, 051/584-772.**

**VAŽNO!!**

Pristupniku će zemaljskom poštom biti poslani potpisani Ugovor o studiranju te korisnički račun AAI@EduHr. Pristupnik je odmah po primitku pošiljke dužan aktivirati korisnički račun i promijeniti zaporku. Zaporka postaje nevažeća nakon 7 dana od izdavanja računa, što će značiti potrebu za ponovnim izdavanjem računa.

Korisnik prilikom pokušaja prijave na bilo koju aplikaciju unutar sustava putem SSO servisa dobiva obavijest o isteku zaporke i preusmjerava se na središnje sučelje za promjenu zaporke.

AAI@EduHr podaci mjenjaju se na adresi <https://uniri.hr/ldap/user> .

**Za svu službenu komunikaciju dužni ste koristiti svoju službenu mail adresu koju ste zaprimili zemaljskom poštom – xxxxxx@student.uniri.hr!**

Nakon aktiviranja korisničkog računa, pristupnik putem sustava e‐Građani može dobiti potvrdu o statusu studenta odnosno upisanoj prvoj godini studija.
(poveznica: <https://pretinac.gov.hr/KorisnickiPretinac/eGradani.html> u dijelu: Dostupne e‐usluge  ‐> Odgoj i obrazovanje ‐> e‐Zapis o statusu studenta).

**Podaci za uplatu iznosa troškova upisnine i troškova participacije školarine za studente koji plaćaju studij**

Sveučilište u Rijeci
**ODJEL ZA INFORMATIKU**
Radmile Matejčić 2,
51000 Rijeka
**IBAN: HR0423600001400485134**

Sveučilište u Rijeci
**ODJEL ZA MATEMATIKU**
Radmile Matejčić 2,
51000 Rijeka
**IBAN: HR7923600001400485142**

Sveučilište u Rijeci
**ODJEL ZA FIZIKU**
Radmile Matejčić 2,
51000 Rijeka
**IBAN:** **HR0823600001400485159**

Sveučilište u Rijeci
**STUDIJ POLITEHNIKE**
Radmile Matejčić 2,
51000 Rijeka
**IBAN: HR8023600001101322186**

**Uplatu izvršiti na gore navedene podatke, ovisno o tome na koji se studij upisujete.**

Model: **00**

Poziv na broj primatelja: **OIB** (upisati vlastiti OIB) **– 2** (za uplatu troškova **upisnine**)

  **OIB** (upisati vlastiti OIB) **– 1** (za uplatu troškova **školarine**)

Opis plaćanja: **ime i prezime, upisnina/školarina**



X X X, X X

**Ime i prezime pristupnika
Ulica i kućni broj
Poštanski broj i mjesto**

**HR X X X X X X X X X X X X X X X X X**

**Sveučilište u Rijeci
Odjel/studij na koji se upisujete
Radmile Matejčić 2
51000 Rijeka**

**O I B** *(upisati vlastiti OIB)* **- 2** (- 1)

**HR 00**

**Ime i prezime – upisnina / školarina**